text: قصص جرائم القتل الغامضة
text: #000001
text: بلانش مونييه : 25 سنة محبوسة في القبو!
text: #000004
text: اليوم رح نروح مع بعض رحلة إلى أواخر القرن ال١٨ ونروح على فرنسا بالمكان الي كانت فيه بلانش مونييه طالبة جاميعية في منتصف العشرينات، خلال الفترة هي والد بلانش توفى وترك وراه بلانش واخوها مارسال ووالدلتهم الي اسمها لوييز
text: #000006
text: بلانش خسرت والدها وهاد أمر سيء، ولكن رغم هاد الشي كاان أغلب الناس يحسودها بسبب انها بنت عائلة ثرية وغنية جداً والها هيبة وقيمة في المجتمع الفرنسي، فكانت كل الأمور فحياتها جميلة وكويسة إلى أن تعرفت على جارها المحامي ووقعت في حبه.
text: #000007
text: هاد المحامي كانت حالته المادية تعيسة طبعا تعيسة بالنسبة لعائلة مونييه والثراء الفاحش الي عندهن،وهاد الشي سبب مشاكل بين بلانش وامها، الام كانت رافضة تمام ان بنتها ترتبط بهاد المحامي بسبب انه حالته المادية عادية، وبالرغم من المشاكل بين بلانش مونييه وامها الا ان بلانش مونييه كانت مصرة على انها تتزوج هاد المحامي، وحتى انها خبرت صديقتها عن الخطة الي رح تعملها لحتى تتزوج هاد الشخص
text: #000008
text: وفي يوم تنفيذ الخطة بلانش ما اجت على الموعد وهاد الشي كان متوقع يعني ما خطر على بالهن ابدا انو يكون صاير معها شيء خطير لانو بيعرفو المشكلة بينها وبين امها وكانوا متوقعين اصلاً انو امها تمنعها، فكملوا حياتهم عادي ونسيوا الموضوع لفترة قصيرة بس لما طال غياب بلانش بدأت الناس تسأل عنها، فأهلها قالوا للناس ان بلانش موننيه انهارت وقررت انها تضل ببيت العيلة الكبير لانها رح تكون مرتاحة فيه، والناس صدقوا الحكاية وكانو مقتنعين فيها، وضلوا مقتنعين لبعد ٨ سنين
text: #000009
text: بعد ٨ سنين من اختفاء بلانش مونييه في ليلية من الليالي واحد من الجيران سمع صوت صراخ بنت طالع من بيت عائلة مونييه فلما دخل الجار لعندهن وسأل عن مصدر الصوت قاللولو انو بلانش حالتها صارت سيءة جداً وصارت تهلوس وتحكي كلام غير مفهوم، وبعد سنتين من هي الحادثة المحامي الي كانت بلانش بتحبه مات، والناس نسيت بلانش ونسيت المحامي والقصة كلها.
text: #000011
text: بينما في الحقيقة بلانش كانت محبوسة في غرفة صغيرة في البيت بدون ما تششوف ضو. الشمس حتى، يعني مو متل ما قالو اهلها انو نحن دايرين بالنا عليها وكل شي تمام العكس تمامً كانت حابسينها بغرفة ومانعين عنها كل شي طووول السنين هي.
text: #000013
text: بعد تقريباًُ ٢٥ سنة وحدة من الاشخاص الي بيشتغلوا بالبيت وجعها ضميرها وقررت انها تكتب رسالة للشرطة باسم مجهول توضح فيها حالة بلانش والوضع السيء الي هي فيه ووضحت في نص الرسالة حالة الغرفة الي المليئة بالوسخ والفضلات الي كانت عايشة فيها، وانها كانت عايشة على اكل عفن وقديم جداً
text: #000014
text: بعد وصلت الرسالة الى الشرطة فعلاً اجو وعملو تفتيش للبيت ولما وصلو على غرفة بلانش الضابط انصدم: لانه لما فتح باب الغرفة شاف شيء أبشع من الوصف الي كان موجود بالرسالة شاف بلانش الي صارت بالخمسينات موجودة على الارض عارية تمام في غرفة وسخة لدرجة انه ما قدر يضل بالغرفة لحتى يحقق فيها بسبب ان الهواء ملوث جداً وغرفة مليانة عفن وحشرات
text: #000015
text: اعتقلت الشرطة اهل بلانش وتم نقلها الى المشفى للعناية فيها لانها كانت فاقدة وزن كتير وكانت اصلا فاقدة القدرة على الكلام
text: #000016
text: والدتها كان عمرها بالسبعينات وبعد ١٥ يوم من اعتفالها ماتت، اما بالنسبة لاخوها فكان جوابه انه هو ما عمل شيء غلط هو كان عم يسمع كلام امه بس من باب بر الوالدين ورما التهمة كلها على امه الي ماتت
text: #000017
text: وهي النظرية بتقول انو اذا هنن كانو حابسنها لحتى ما تتزوج المحامي الفقير، ليش ما اطلقوا صراحها لما مات هاد المحامي؟ فهذا الشيء يعني انو في سبب تاني، وهاد السبب قد يكون اخوها بما انو مافي غير هو واخته بالعيلة الغنية والثرية هي فكانو هنن الورثة للثروة الكبيرة هي، ألأم كانت عمرها ٧٠ سنة وعم تعاني من امراض كثيرة وفي اي لحظة بتموت والبنت كانت محتجزة يمكن مارسيل طمع الورثة وقرر ان يخليها لحالو بس او يمكن في اسباب تانية ما منعرفها.
text: #000019